Document ID: 32007D0747

РЕШЕНИЕ НА КОМИСИЯТА
от 19 ноември 2007 година
относно признаването на процедури за сертификация в съответствие с член 9 от Регламент (ЕО) № 761/2001 на Европейския парламент и на Съвета за допускане на доброволно участие на организации в схема на Общността за управление и одит на околната среда (СУООС) и за отмяна на Решение 97/264/ЕО
(нотифицирано под номер C(2007) 5291)
(Текст от значение за ЕИП)
(2007/747/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 761/2001 на Европейския парламент и на Съвета от 19 март 2001 г. за допускане на доброволно участие на организации в схема на Общността за управление и одит на околната среда (СУООС) (1), и по-специално член 9 от него,
като има предвид, че:
(1)
Комисията установи преработени международни стандарти и европейски изисквания за акредитация на сертифициращите органи, които отговарят на условията, посочени в член 9 от Регламент (ЕО) № 761/2001 и следователно следва да бъдат признати от Комисията.
(2)
Стандартите и изискванията за акредитация, признати с Решение 97/264/ЕО на Комисията от 16 април 1997 г. относно признаването на процедури за сертификация в съответствие с член 12 от Регламент (ЕИО) № 1836/93 на Съвета, позволяващ доброволно участие на дружества от индустриалния сектор в схема на Общността за управление и проверка на опазването на околната среда (2), вече не се използват и следователно Решение 97/264/ЕО следва да бъде отменено.
(3)
Предвидените в настоящото решение мерки са в съответствие със становището на създадения съгласно член 14 от Регламент (ЕО) № 761/2001 комитет,
ПРИЕ НАСТОЯЩОТО РЕШЕНИЕ:
Член 1
За целите на член 9 от Регламент (ЕО) № 761/2001 Комисията признава следните стандарти и изисквания за акредитация за сертифициращите органи:
1.
в австрийското законодателство: Закон за управление на околната среда (UMG BGBl.I № 96/2001) във версията, приложима за инспектиращите околната среда организации и частни лица;
2.
в немското законодателство: Насоки за акредитация на сертифициращи органи за системи за управление на околната среда и съответни процедури за сертификация, публикувани през септември 1996 г. от германското Федерално министерство на околната среда, опазването на природата и ядрената безопасност и от Федералното министерство на икономиката и одобрени от назначения съгласно член 21 от германския закон за управление и одит на околната среда (Umweltauditgesetz) Комитет за инспекция на околната среда;
3.
изисквания за акредитация въз основа на съответните насоки, одобрени и предоставени на разположение на обществеността от Европейската организация за акредитация (ЕА), за органи за сертифициране ISO 14001:2004, които са акредитирани в съответствие с един от следните стандарти:
а)
ISO/IEC 17021:2006 (Оценка на съответствието - изисквания за органи, които извършват одит и сертификация на системи за управление);
б)
ISO/IEC 66:1999 (Общи изисквания за органи, които извършват оценка и сертификация/регистрация на системи за управление на околната среда) до 15 септември 2008 г.
Член 2
Решение 97/264/ЕО се отменя.
Член 3
Адресати на настоящото решение са държавите-членки.
Съставено в Брюксел на 19 ноември 2007 година.

Labels: 7
4
20